ভিচেজলাভ ইয়ারশ

ভিচেজলাভ ইয়ারশ (, ; জন্ম: ২৩ জুলাই ২০০১) হলেন একজন চেক পেশাদার ফুটবল খেলোয়াড়। তিনি বর্তমানে নেদারল্যান্ডসের পেশাদার ফুটবল লিগের শীর্ষ স্তর এরেডিভিজির ক্লাব আয়াক্স এবং চেক প্রজাতন্ত্র জাতীয় দলের হয়ে গোলরক্ষক হিসেবে খেলেন।

২০১৬ সালে, ইয়ারশ চেক প্রজাতন্ত্র অনূর্ধ্ব-১৬ দলের হয়ে খেলার মাধ্যমে চেক প্রজাতন্ত্রের বয়সভিত্তিক পর্যায়ে অভিষেক করেছিলেন। প্রায় চার বছর যাবত চেক প্রজাতন্ত্রের বয়সভিত্তিক দলের হয়ে খেলার পর, তিনি ২০২৪ সালে চেক প্রজাতন্ত্রের হয়ে আন্তর্জাতিক পর্যায়ে অভিষেক করেছেন; চেক প্রজাতন্ত্রের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

প্রারম্ভিক জীবন
ভিচেজলাভ ইয়ারশ ২০০১ সালের ২৩শে জুলাই তারিখে চেক প্রজাতন্ত্রের প্রিব্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ইয়ারশ চেক প্রজাতন্ত্র অনূর্ধ্ব-১৬, চেক প্রজাতন্ত্র অনূর্ধ্ব-১৮ এবং চেক প্রজাতন্ত্র অনূর্ধ্ব-২১ দলের হয়ে খেলার মাধ্যমে চেক প্রজাতন্ত্রের প্রতিনিধিত্ব করেছেন। ২০১৬ সালের ১৫ই সেপ্টেম্বর তারিখে তিনি পোল্যান্ড অনূর্ধ্ব-১৬ দলের বিরুদ্ধে ম্যাচে চেক প্রজাতন্ত্র অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।

২০২৪ সালের ৭ই জুন তারিখে, ২২ বছর, ১০ মাস ও ১৫ দিন বয়সে, ডান পায়ে ফুটবল খেলায় পারদর্শী ইয়ারশ মাল্টার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে চেক প্রজাতন্ত্রের হয়ে অভিষেক করেছেন। উক্ত ম্যাচের ৪৬তম মিনিটে গোলরক্ষক মাতেই কোভারের বদলি খেলোয়াড় হিসেবে তিনি ২৩ নম্বর জার্সি পরিধান করে মাঠে প্রবেশ করেছিলেন; ম্যাচটি চেক প্রজাতন্ত্র ৭–১ গোলের ব্যবধানে জয়লাভ করেছিল। চেক প্রজাতন্ত্রের হয়ে অভিষেকের বছরে ইয়ারশ সর্বমোট ১ ম্যাচে অংশগ্রহণ করেছেন।

তথ্যসূত্র

বহিঃসংযোগ



বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চেক ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:এএফসি আয়াক্সের খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:চেক প্রজাতন্ত্রের আন্তর্জাতিক যুব ফুটবলার
বিষয়শ্রেণী:চেক প্রজাতন্ত্রের অনূর্ধ্ব-২১ আন্তর্জাতিক ফুটবলার
বিষয়শ্রেণী:চেক প্রজাতন্ত্রের পুরুষ আন্তর্জাতিক ফুটবলার